
Түркістан қаласы							      28.09.2026 жыл

Қатысқандар: Ғ.Сарсенбаев, Б.Абусейтов, Ж.Сүлейменова, А.Мәди, Ж.Тағайбаев, Т.Мұсаев, Ж.Арыстанов, А.Мансұров, Д.Аюпов, Д.Тәңірбергенов, Б.Тұрманов, Н.Жүсіпбаев, С.Рысбеков, Қ.Мұсабек

Шақырылғандар: Қала әкімінің орынбасарлары, дербес бөлім басшылары

Күн тәртібінде:

1. Түркістан қаласындағы атауы жоқ көшелерге атау беру туралы

Отырысты Түркістан қалалық мәслихатының төрағасы Ғ.Сарсенбаев ашып, жүргізіп отырды.

Күн тәртібіндегі мәселе бойынша қалалық мәдениет, тілдерді дамыту, денешынықтыру және спорт бөлімінің  басшысы Мұсағалиев Қадырболат Қабдірұлы мәлімдеме  жасады.

Д.Тәңірбергенов: Э.Сулеймановқа көше атауын беру туралы мәселе бірқатар сұрақтарға нақты жауап болмаған соң Түркістан қалалық мәслихаты тарапынан екі рет қайтарылған. 
Қ.Мұсағалиев: Иә, бұл кісі Заң талаптарына сәйкес “Жол картасына”, тарихи тұлғалар тізіміне енгізілген. Қоғам қайраткері.
А.Мансұров: Неге барлық атауы жоқ көшелерді дайындап, ұсынбайсыздар? Байшегір деген не мағына береді?
Қ.Мұсағалиев: Ол үшін “Жол картасына” енуі керек. Байшегір  жер-су атауы.  Байшегір атауы  Республикалық дәстүрлі атаулар тізімінен алынып,   2026 жылға  талқылауға ұсынылатын  Жол картасымен бекітілген. Қазір екі есім “Жол картасына” еніп, дайын болғаны  осылар.
Т.Мұсаев: Рахманқұл Бердібаев “Жол картасына” енгізілген бе?
Қ.Мұсағалиев: Қазір енгізіліп жатыр. Комиссия жылына бір рет жыл соңында қарайды.
Д.Тәңірбергенов: Қалада қанша атауы жоқ көше бар? Жер-су атауларын неге бере бермейсіздер? Әліпбек Өсербаев тарихи тұлғалар тізіміне енді ме?
Қ.Мұсағалиев: Біз ұсыныс енгіздік. Облыстық  комиссияларда қарайды.
А.Мансұров: Түркістан қаласына еңбегі сіңген тұлғаларды тарихи тұлғалар тізіміне, “Жол картасына” енгізу жұмыстары нақты қашан жүзеге асады?
Қ.Мұсағалиев: Тарихи тұлға, жер-су атауларына ат беру республикада қаралады. Біз құжаттырын дайындап, ұсыныс енгіземіз. 
Ж.Арыстанов: Э.Сулейманов Түркістан қаласына, Бекзат секторына еңбегі көп сіңген кісі. Сонымен қатар Каспий теңізінде орын алған жағдайда, қаза тапқан  сарбаздар арасында жерлесіміз бар. Сол жерлесіміздің атына Бекзат секторынан бір көшенің атауын беруді ұсынамын.
Қ.Мұсағалиев: Заң талаптарына сәйкес негізі азамат қаза болған соң 5 жылдан кейін беріледі. Бірақ біз заңдылығын анықтап көрейік.
Т.Мұсаев: Э.Сулеймановтың есімі берілетін көшенің атауы жоқ көше ме?
Қ.Мұсағалиев: Бұрынғы атауы жоқ көше.
Ғ.Сарсенбаев: Атауы жоқ көшеге Э.Сулейманов деп атау бойынша қандай ұсыныстарыңыз бар?
Барлық депутат бірауыздан қолдап, ұсынылған азаматтарға көше атауларын беруге қарсы емес екендіктерін білдірді.
Ғ.Сарсенбаев: Басқа сұрақ, ұсыныс болмаса онда комиссия отырысына ұсынылған имәселелер талқыланып бітті. Сіздерді отырыстың қаулысымен таныстырайын.
Күн тәртібіне ұсынылған мәселелерді талқылап, тұрақты комиссияның отырысы ҚАУЛЫ ЕТТІ:
1. Түркістан қалалық мәслихатының 28.09.2026 жылы болатын кезектен тыс қырық тоғызыншы сесиясының күн тәртібіне “Түркістан қаласындағы атауы жоқ көшелерге атау беру туралы” мәселе ұсынылсын.


Түркістан қалалық 
мәслихат төрағасы                                               Г.Сарсенбаев














